יעקב רותם

יעקב רותם (25 בנובמבר 1912 – 10 בנובמבר 2004) היה רופא ילדים ישראלי, מחברם של כמה ספרים ברפואה, עורך עיתון "הרפואה" בשנים 1984–1999 וממניחי יסודות רפואת הילדים החדשה בישראל.

קורות חייו 
רותם נולד ב-25 בנובמבר 1912 תחת השם יעקב דויטש בעיירה טורקה שבגליציה המערבית, אז שטח האימפריה האוסטרו-הונגרית וברבות הימים פולין ואוקראינה. את לימודיו התיכוניים עשה בעיר המחוז לבוב, ואת לימודי הרפואה בצ'כוסלובקיה.
בשנת 1938 עלה לארץ ישראל והחל לעבוד כרופא בבית החולים הדסה כשבמקביל שימש כשומר מטעם "ההגנה" בקמפוס של הר הצופים.
שנה מאוחר יותר היה בין העולים לקרקע ליישוב נגבה.
בשנת 1940 החל עבודתו בבית החולים בעפולה תחת הדרכתו של פרופ' אריך נסאו. בשנת 1943 נתמנה רופא מחוזי ליישובי העמק.

בשנת 1950 נתמנה מנהל מחלקת הילדים בבית החולים בפרדס כץ.
כעבור שנתיים נתמנה מנהל מחלקת הילדים בבית החולים תל השומר, משרה בה החזיק 28 שנים.

רותם כתב כ-300 מאמרים, מספר ספרי רפואה, ערכים באנציקלופדיות והיה עורך עיתון "הרפואה" במשך 15 שנה.

חתן פרס סולד לרפואה והיגיינה ציבורית מטעם עיריית תל אביב לשנת 1975, פרס איינהורן (1983), פרס קורצ'אק ויקיר העיר תל אביב.

רותם נפטר בסוף שנת 2004.

פרסומיו

 אנציקלופדיה רפואית למשפחה, עורך ראשי - יעקב רותם,  תל אביב, רביבים, 1981 ‬ 

 מילון רפואי חדש,  מאת יוסף אבן-אודם, ויעקב רותם, ירושלים, ראובן מס, 1967. ‬ 

 רותם, יעקב ‬ ,ספר האם; מדריך לתקופת ההריון ולטפול בילד הרך, מ. ניומן, 1953.

 גידול בנים (עפ פרופסור א. נסאו), מדריך כללי לאם. ספרית הפועלים, 344 עמודים. 3 הוצאות.1955

קישורים חיצוניים
 
 יהודה שינפלד: פרופסור יעקב רותם (דויטש) 1912-10.11.2004 . הרפואה כרך 143 חוב י"ב דצמבר 2004

הערות שוליים 

רופאי ילדים ישראלים
רופאי ילדים יהודים
סגל המרכז הרפואי ע"ש חיים שיבא - תל השומר
זוכי פרס סולד
עורכי עיתונים ישראלים
אנשי העלייה החמישית
זוכי פרס איינהורן
יקירי תל אביב-יפו לשנת 1999
אישים הקבורים בבית הקברות הישן בהרצליה
ישראלים שנולדו ב-1912
ישראלים שנפטרו ב-2004